Nr. /28.08.2019

**Către conducerea Facultății de Științe Politice, Administrative și ale Comunicării**

**În atenția domnului prodecan, Conf. Univ. Dr. Viorel STĂNICĂ**

**În atenția doamnei prodecan, Conf. Univ. Dr. Andreea MOGOȘ**

**Ref. Metodologie internă privind cazarea studenților facultății în căminele studențești UBB**

 În conformitate cu ***H.S. 17173 din 19.09.2016*** privind *Regulamentul Cadru de Cazare* și ***H.S. 7928 din 07.04.2014*** privind *Organizarea și Funcționarea Căminelor Studențești* se propune următoarea metodologie pentru cazarea studenților Facultății de Științe Politice, Administrative și ale Comunicării.

1. ***Depunerea Cererilor:***

**Cererile** pentru cazare în căminele Universității Babeș-Bolyai pentru anul universitar 2019-2020 se depun în perioada ***2-13 septembrie 2019.***

1. La secretariatul facultății de luni până vineri în intervalul 09:00 – 12:00;

(conform cererii tip disponibilă pe [www.fspac.ubbcluj.ro](http://www.fspac.ubbcluj.ro) sau la secretariat)

1. Online prin intermediul formularului disponibil pe www.fpsac.ubbcluj.ro. în perioada **2-13 septembrie.**

**Cererile studenților de anul I se s-au depus la confirmarea locului.**

**Cererile studenților care vor confirma locul la admiterea din Septembie vor fi analizate în prima etapă de redistribuiri.**

**Cererile depuse după această perioadă nu vor fi luate în considerare.**

1. ***Depunerea cererilor pe caz social/ medical:***

Cererile pentru cămine, categoria caz social sau medical, se depun în perioada 2-13 Septembrie la secretariatul facultății, în intervalul orar 9:00-12:00, cererea trebuie să fie însoțită de documentația necesară, prevăzută la art. 9 al. 2 și 3 în Regulamentul Cadru de Cazare, disponibil online la adresa <https://senat.ubbcluj.ro/wp-content/uploads/2015/12/Regulament-cadru-cazare-2017-2018.pdf> )

**In criteriul social**

Se încadrează studenţii integralişti ale căror familii nu realizează în cele 3 luni consecutive anterioare depunerii cererii, (mai, iunie, iulie)\* un venit lunar net mediu pe membru de familie mai mare decât salariul minim pe economie (1.263 lei). Dosarul social trebuie sa conțină următoarele acte:

1. Cererea tip;
2. Copie după certificatul de naștere propriu si al tuturor fraților/surorilor care nu deţin carte de identitate;
3. Copie după certificatul de deces al părintelui/părinților;
4. Copie a sentinţei de divorț al părinților (unde este cazul);
5. Adeverinţă cu venitul net pentru fiecare membru de familie salariat din lunile MAI, IUNIE, IULIE 2019 – original;
6. Cupon de pensie, în cazul membrilor de familie pensionari din lunile MAI, IUNIE, IULIE 2019 – copie si original;
7. Adeverinţă eliberată de AJOFM din raza domiciliului în cazul membrilor de familie şomeri;
8. Adeverinţă de la Administraţia Finanţelor Publice din raza de domiciliu privind veniturile realizate de membrii de familie din profesii independente sau din cedarea folosinței bunurilor din lunile mai, iunie si iulie 2019;
9. Adeverință de la Primărie;
10. Declaraţie autentică (la notariat) că membrii familiei nu au obţinut în lunile Mai, Iunie, Iulie 2019 venituri – dacă este cazul;
11. Declaraţie autentică, pe proprie răspundere că solicitantul nu obţine venituri din alte surse decât din bursă.

**În cazul în care există suspiciuni asupra dosarului social, comisa are dreptul de a cere anchetă socială la domiciliul solicitantului.**

**In criteriul medical**

În criteriul medical se încadrează studenţii care suferă de bolile enumerate în H.G. 558/1998, anexa 2, pct. 8 lit. c şi care au realizat în anul universitar anterior minim 40 credite (exceptând creditele aferente modulului pedagogic). Bolile luate în considerare la Criteriul medical sunt: TBC (studenţii care se află în evidența unităților medicale), diabet, boli maligne, sindromuri de malabsorbţie grave, insuficiență renală cronică, astm bronşic, epilepsie, cardiopatii congenitale, hepatită cronică, glaucom, miopie gravă, boli imunologice, infestările cu virusul HIV, SIDA, spondilită anchilozantă sau reumatism articular, ciroza hepatică, leucemiile, limfoamele şi talasemiile, scleroza multiplă, ulcerul gastroduodenal. Studenții prezintă un Certificat de încadrare în grad de handicap permanent grav sau accentuat.

Pentru acordarea unui loc în cămin pe baza criteriului medical, studenții trebuie să anexeze cererii **o adeverinţa medicală de la medic specialist vizată de către medicul de familie*, adeverința trebuie să ateste în mod clar încadrarea într-una din catergoriile de mai sus.***

***Pentru bolile constatate din momentul publicării acestui anunț, comisia de cazare are dreptul de a cere documente justificative suplimentare.***

1. **Distribuirea locurilor de cazare**

**În căminele Universității Babeș-Bolyai se pot caza studenții la învățământ cu freccvență, care nu au domiciliul stabil în limita a 20 km de Cluj-Napoca**

Distribuirea se realizează în concordanță cu art. 6 și 7 din Regulamentul cadru privind cazarea în căminele studențești, respectând prioritățile prevăzute în art. 8 și 9.

1. Studenții caz social se cazează în căminele cu cel mai mic tarif de cazare (C1, C5, C16)
2. Studenții caz medical se cazează în căminele de confort normal cu excepția situaților individuale precăzute de diagnosticul medical.
3. Studenții din anul I beneficiază de locuri de cazare **exclusiv** în căminele 1 și 5 (fete) și căminul 16 (băieții)
4. Studenții din anul II și III și master care se poziționează pe prima sau a doua poziției în cadrul specializării și anului de studiu în care sunt înmatriculați, au posibilitatea de a fi cazați în căminele Economica 1, Economica 2 sau 14.
5. Studenții doctoranzi sunt prevăzuți pe alt tip de repartiție pe locurile furnizate de Serviciul Social ca urmare a distribuției realizate de Institutul de Studii Doctorale.
6. **Calendar**

2-13 Septembrie 2019: Depunerea Cererilor (la secretariate și online).

20 Septembrie 2019 : Afișarea rezultatelor inițiale

21-22 Septembrie 2019 : Depunerea contestaților prin e-mail la adresa cazari@fspac.ro

* Contestația va cuprinde în mod obligatoriu: nume și prenume student, specializare, an de studiu.

25 Septembrie 2019: Soluționarea Contestaților și afișarea rezultatelor finale.

27 Septembrie 2019: se cazează exclusiv studenții de anul I licență

28 Septembrie 2019: se cazează exclusiv studenții de anul II și III licență

29 septembrie 2019 : se cazează studenții de la nivel masterat, doctorat și cei care nu au reușit să se cazeze în 27 sau 28 Septembrie.

26 Septembrie – 30 septembrie 2019 : Depunerea cererilor de Redistribuire

2 Octombrie : Redistribuire I – cazarea se va face în termen 2 zile de la afișare, până în data de 4 Octombrie, ora 15:00

7 Octombrie: Redistribuiri II - cazarea se va face până în data de 8 și 9 Octombrie, ora 15:00.

10octombrie: Redistribuiri III – cazarea se va face în data de 11 Octombrie până în ora 12.00.

Din data de 14 Octombrie, cererile de cazare se depun la Serviciul Soical al Universității Babeș-Bolyai pe strada I.C. Brătianu nr.14, informații se pot obține la adresa social@ubbcluj.ro

1. ***Procesul de cazare***

Cazarea în cămin se face în zilele stabilite în conformitate cu calendarul, la cazare studentul trebuie să aibă asupra lui :

1. Buletin/ carte de identitate în original și copie ( în cazul în care nu aveți copie) acestea se pot realiza gratuit în locația din campus Hașdeu)
2. Poză tip buletin ( cazarea nu se poate realiza fără poză)
3. Adeverință fiu de cadru didactic ( dacă este cazul)
4. Adeverință handicap (dacă este cazul)
5. Suma aferentă primei luni de cazare :
6. 100 lei C1- C6 și C16
7. 120 lei C14
8. 140 lei C17
9. 170 lei Eco I, Eco 2, SXXI, Teologic 1, A1-A4

Cazarea în lipsa beneficiarului, se va realiza pe bază de procură notarială, conform procesului normal de cazare cu mențiunea că legimitmația și cheia de la cameră se vor înmâna beneficiarului în momentul în care el se va prezenta la cămin.

Atenție:

**Nu pot fi cazați în cămine studenții care au înstrăinat locurile sau care au comis abateri sau încălcări ale obligaților potrivit contractului de închiriere și au fost sancționați în cursul anului universitar anterior. (c.f art. 10 din regulamentul de cazare)**

1. ***Comisia de cazare***

***Comisia de cazare la nivelul FSPAC este alcătuită din :***

1. Prodecan Conf. Univ.dr. Viorel Stănică
2. Secretar șef: Nicoleta Iosif
3. Student cancelar : Tănasă Cozdreanu Diandra-Ioana
4. Senator: George-Cristian Gavriloaia

Pentru interpelări adresate comisiei se va utiliza adresa cazari@fspac.ro , interpelările personale ale membrilor comisiei nu se vor lua în considerare.

1. Efectuarea cazărilor:

În cazul unor probleme întâmpinate în desfășurarea cazărilor, la fiecare cămin există un președinte al comisiei de cazare, componența comisiei va fi afișată pe ușa căminului. Pentru probleme mai ample legate de procesul efectiv de cazare se va contacta Comisia de Coordonare a Procesului de Cazare, prin intermediul adresei contact@csubb.ro